CELEX: 32015R2204
Language: hu
Date: 2015-11-30 00:00:00
Title: A Tanács (EU) 2015/2204 végrehajtási rendelete (2015. november 30.) az Iránnal szembeni korlátozó intézkedésekről szóló 267/2012/EU rendelet végrehajtásáról

1.12.2015   
            
            
               HU
            
            
               Az Európai Unió Hivatalos Lapja
            
            
               L 314/10
            
         A TANÁCS (EU) 2015/2204 VÉGREHAJTÁSI RENDELETE
   (2015. november 30.)
   az Iránnal szembeni korlátozó intézkedésekről szóló 267/2012/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Iránnal szembeni korlátozó intézkedésekről és a 961/2010/EU rendelet hatályon kívül helyezéséről szóló, 2012. március 23-i 267/2012/EU tanácsi rendeletre (1) és különösen annak 46. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2012. március 23-án elfogadta az Iránnal szembeni korlátozó intézkedésekről szóló 267/2012/EU rendeletet.
            
         
               (2)
            
            
               Az Európai Unió Törvényszéke a T-121/13. sz. ügyben 2015. szeptember 18-án hozott ítéletével megsemmisítette a Tanács azon határozatát, amelynek értelmében az Oil Industry Pension Fund Investment Company (OPIC) felkerült a korlátozó intézkedések hatálya alá tartozó személyeknek és szervezeteknek a 267/2012/EU rendelet IX. mellékletében foglalt jegyzékére.
            
         
               (3)
            
            
               Az OPIC-ot a rá vonatkozó új indokolás alapján ismét fel kell venni a korlátozó intézkedések hatálya alá tartozó személyek és szervezetek jegyzékébe.
            
         
               (4)
            
            
               A 267/2012/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 267/2012/EU rendelet IX. melléklete az e rendelet mellékletében meghatározottak szerint módosul.
   2. cikk
   Ez a rendelet 2015. december 1-jén lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 30-án.
      
         
            a Tanács részéről
         
         
            az elnök
         
         J. ASSELBORN
      
   
   
      (1)  HL L 88., 2012.3.24., 1. o.
   
   
      MELLÉKLET
      Az alábbi szervezetet fel kell venni a 267/2012/EU rendelet IX. mellékletének I. részében szereplő jegyzékbe:
      I.   A nukleáris tevékenységekben vagy ballisztikus rakétákkal kapcsolatos tevékenységekben részt vevő személyek és szervezetek, valamint az iráni kormányt támogató személyek és szervezetek
      B.   Szervezetek
      
         
                      
                  
                  
                     Elnevezés
                  
                  
                     Azonosító adatok
                  
                  
                     Indokolás
                  
                  
                     A jegyzékbe vétel időpontja
                  
               
                     „159.
                  
                  
                     Oil industry Pension Fund Investment Company (OPIC)
                  
                  
                     No 234, Taleghani St, Teheran, Iran
                  
                  
                     Az OPIC jelentős támogatást nyújt az iráni kormánynak azzal, hogy pénzügyi forrásokat és finanszírozási szolgáltatásokat biztosít olaj- és gázipari fejlesztési projektekhez különböző, az iráni kormányhoz kötődő szervezetek, köztük állami tulajdonban lévő vállalatok leányvállalatai számára. Az OPIC tulajdonában volt az IOEC (Iranian Offshore Engineering Construction Co.) is, amelyet az EU azért vett jegyzékbe, amiért az logisztikai támogatást nyújt az iráni kormánynak.
                     A kőolaj- és földgázágazat jelentős finanszírozási forrás az iráni kormány számára, és potenciális kapcsolat áll fenn az iráni energiaágazatból származó kőolajbevételek, valamint a proliferáció veszélyével járó iráni tevékenységek finanszírozása között.
                     Az OPIC ügyvezető igazgatója az ENSZ által jegyzékbe vett Naser Maleki. Malekit az ENSZ azért vette jegyzékbe, mert ő a Shahid Hemat Industrial Group (SHIG) vezetője, és mert a védelemért és a fegyveres erők logisztikai támogatásáért felelős iráni minisztérium (MODAFL) tisztviselőjeként ő felügyeli a Shahab 3 elnevezésű ballisztikusrakéta-programmal kapcsolatos munkát. A Shahab-3 Irán jelenleg használatos nagy hatótávolságú ballisztikus rakétája. A SHIG-et az ENSZ azért vette jegyzékbe, mert az az (EU által jegyzékbe vett) Aerospaces Industries Organisation (AIO) leányvállalataként közreműködik Irán ballisztikusrakéta-programjában. Az OPIC következésképpen közvetlenül érintett a nukleáris fegyverek elterjedésének veszélyével járó iráni tevékenységekben, illetve a nukleáris fegyverek hordozóeszközeinek fejlesztésében.
                  
                  
                     2015.12.1.”